
SC2018 - ______________
RAPORT DE SPECIALITATE
Privind însuşirea de către Consiliul Local al Municipiului Timişoara a „Acordului cu privire la investiţiile aflate în proprietatea terţului” încheiat între Uniunea Cadrelor Didactice Maghiare din România, în calitate de investitor, şi Municipiul Timişoara, în calitate de proprietar, în vederea finanţării de către Uniunea Cadrelor Didactice Maghiare din România, a unei investiţii la  Grădiniţa cu program prelungit nr. 10, str. Iuliu Maniu nr. 42

     
Având în vedere Expunerea de motive nr. 6416/19.03.2018 a Primarului Municipiului Timişoara şi Proiectul de hotărâre privind însuşirea de către Consiliului Local al Municipiului Timişoara a „Acordului cu privire la investiţiile aflate în proprietatea terţului” încheiat între Uniunea Cadrelor Didactice Maghiare din România, în calitate de investitor, şi Municipiul Timişoara, în calitate de proprietar, în vederea finanţării de către Uniunea Cadrelor Didactice Maghiare din România, a unei investiţii la  Grădiniţa cu program prelungit nr. 10, str. Iuliu Maniu nr. 42,
Facem următoarele precizări:

În prezent, Grădiniţa cu program prelungit nr. 10 din structura Liceului Teoretic „Bartok Bela”, situată în str. Iuliu Maniu nr. 42, înscrisă în CF 444491 Timişoara, funcţionează cu două corpuri de clădire cu numere cad 4444921 - C1 şi 444491 - C2, aflate în domeniul public al Municipiului Timişoara. Corpul de clădire C1 este într-o stare avansată de degradare fizică şi nu mai poate fi folosit pentru desfăşurarea activităţilor de învăţământ preşcolar.

Conducerea Uniunii Cadrelor Didactice Maghiare din România, al cărei statut este anexat prezentului raport, prin adresa cu nr. 144/22.01.2018, înregistrată la Primăria Municipiului Timişoara cu nr. SC2017-1063/23.01.2018, ne-a adus la cunoştinţă faptul că a fost mandatată să organizeze un program de renovare, reabilitare, construcţie şi dezvoltare a imobilelor grădiniţelor din România cu predare în limba maghiară. În acest caz este vorba despre investiţii în dezvoltarea facilităţilor imobiliare ale Grădiniţei cu program prelungit nr. 10, situată în Timişoara, str. Iuliu Maniu nr. 42 din cadrul Liceului Teoretic Bartok Bela, în locul corpului de clădire C1, finanţator fiind Fondul Bethlen  Gabor  Alapkezelo S.A. cu sediul în Budapesta. Având în vedere starea avansată de degradare, aşa cum am menţionat mai sus, considerăm oportună această investiţie, deoarece realizarea ei crează condiţii optime pentru desfăşurarea activităţilor specifice învăţământului preşcolar în cadrul Grădiniţei cu program prelungit nr. 10. Prin acest proiect se va construi un spaţiu destinat activităţilor sportive, educaţionale şi festive.
Serviciul Şcoli Spitale a iniţiat şi promovat proiectul de hotărâre privind propunerea de schimbare a destinaţiei clădirii cu regim de înălţime parter, în suprafaţă de 193 mp, înscrisă în CF nr. 444491 Timişoara, cu nr. Cad 444491 – C1, situată în str. Iuliu Maniu nr. 42, în care se desfăşoară activitatea Grădiniţei cu program prelungit nr. 10 din structura Liceului Teoretic Bartok Bela, în vederea demolării, concretizat prin HCL nr. 79/23.02.2018, urmând să obţină avizul conform de la Ministerul Educaţiei Naţionale, conform Ordinului nr. 5.819 / 2016 şi Legea nr. 1/2011 privind educaţia  naţională.

Ataşat adresei menţionată anterior, Uniunea Cadrelor Didactice Maghiare din România, a transmis „Acordul cu privire la investiţiile aflate în proprietatea terţului” nr. 116/25.01.2018.
Având în vedere prevederile legale: Legea nr. 215/2001, privind administraţia public locală, art. 10, 36. (2), lit. c, (7), recomandările din adresa nr. SC2017 – 23257, 27183/15.03.218 a Serviciului Juridic şi faptul că proprietarul imobilului este Municipiul Timişoara şi în administrarea Consiliului Local este necesar ca acesta să-şi însuşească „Acordul cu privire la investiţiile aflate în proprietatea terţului”, şi să mandateze primarul municipiului în vederea semnării acestui acord.
Faţă de cele expuse mai sus, considerăm oportună iniţierea unui proiect de hotărâre privind însuşirea de către Consiliului Local al Municipiului Timişoara a „Acordului cu privire la investiţiile aflate în proprietatea terţului” încheiat între Uniunea Cadrelor Didactice Maghiare din România, în calitate de investitor, şi Municipiul Timişoara, în calitate de proprietar, în vederea finanţării de către Uniunea Cadrelor Didactice Maghiare din România, a unei investiţii la Grădiniţa cu program prelungit nr. 10, str. Iuliu Maniu nr. 42, îndeplineşte condiţiile pentru a fi supus dezbaterii şi aprobării plenului Consiliului Local.

